**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Bezpilotné letecké systémy pre modul MUSAR**

Verejný obstarávateľ pred samotným vyhlásením tejto zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa samostatne rozhodol daný predmet zákazky nedeliť.

Dôvody, ktoré viedli verejného obstarávateľa k nerozdeleniu predmetu zákazky:

* predmetom zákazky je dodávka bezpilotných systémov (kvadrokoptér), a to v dvoch konfiguráciách a s tým súvisiacich služieb. Oba typy bezpilotných systémov dodáva rovnaký okruh záujemcov na trhu, nakoľko tieto sa od seba líšia predovšetkým ich vybavením. Súčasťou dodávky sú tovary priamo spojené a súvisiace s vyššie uvedenými bezpilotnými systémami, vrátane zaškolenia obsluhy na ich používanie,
* tovary, ktoré tvoria súčasť predmetu tejto zákazky, spolu časovo, miestne, vecne a funkčne súvisia. Ich ďalšie vyčlenenie do dvoch, prípadne viacerých verejných obstarávaní, resp. rozdelenie predmetu zákazky na samostatné časti, by prinášalo verejnému obstarávateľovi významné komplikácie,
* pri zabezpečení dodania požadovaných tovarov a služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii a fakturácii v systéme SAP,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

**So zreteľom na hospodárnosť** je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky nedeliť ale zachovať ho v celistvom stave.